Datum: 13.6.2018

**ZADEVA: *Odgovor/i na vprašanje/a v zvezi z javnim naročilom št. SNAGA 48/18***

Spoštovani,

s strani gospodarskega/ih subjekta/ov smo dne 11. in 12.6.2018, prejeli vprašanje/a v zvezi z objavljeno razpisno dokumentacijo za javno naročilo.

*V skladu s tč. 6.1 razpisne dokumentacije so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika.*

**VPRAŠANJE 1:**

Vezano na zahteve 2. točke razpisne dokumentacije, ki se nanašajo na kakovost zabojnikov poudarjamo, da so EN standardi in RAL oz. enakovredni certifikati sami po sebi pokazatelji, da podjetje izvaja stalni notranji nadzor nad kakovostjo proizvodnje. V nasprotnem primeru uradne certificirane institucije tega ne bi podelile. Testna poročila in evidence so stvar poslovne skrivnosti in jih podjetje ne more in ne sme javno objavljati. Testne naprave in orodja v proizvodnih prostorih so pogoj, da podjetje pridobi ustrezne certifikati, ki jih kot dokazilo zahtevate tudi vi. Sklepam tudi, da nimate osebja, ki bi bilo šolano in ustrezno certificirano, da sploh presoja o ustreznosti naprav notranjem nadzoru kakovosti.   
Naročnika pozivamo, da umakne zahteve vezane na testna poročila, evidence in sezname testnih naprav in orodji, saj razpolaganje z njimi ponudnik oz. proizvajalec dokazuje s certifikati in je zahteva nesmiselna in protizakonita.

**ODGOVOR 1 :**

Naročnik umika zahtevo za predložitev evidenc in poročil o izvajanju kontrole ter seznam testnih naprav. K ponudbi pa je potrebno predložiti dokazilo, da je pogodbeni certifikacijski organ proizvajalca zabojnikov akreditiran s strani akreditacijskega inštituta Dakks oziroma ekvivalentnega akreditacijskega inštituta za podeljevanje certifikata za oznako kakovosti RAL 951/1 ali kateregakoli drugega enakovrednega certifikata.

##### VPRAŠANJE 2: Na strani 9 pod splošnimi zahtevami za zabojnike za odpadke zahtevate, da morajo imeti vsi štirikolesni zabojniki na bočnih straneh na zgornjem delu med ročaji kompaktne asimetrične PE dvižne čepe po celotni dolžini. Zahteve po dvižnih čepih razumemo, saj omogočajo dvig zabojniki z rokami stresalnika. In naloga čepov je izključno omogočanje izpraznitev zabojnikov z rokami stresalnika. Položaj, nosilnosti in ostale tehnične zahteve ter kakovost pa so opredeljene v EN standardu. Medtem, ko je zahteva po asimetričnih čepih po celotni dolžini popolnoma neumestna, saj samo izključuje vse proizvajalce razen proizvajalca SULO. Zahteva nima popolnoma nobene tehnične podlage oz. zaradi oblike čepov zabojniki niso popolnoma nič tehnično primernejši. Že pritrditev čepov je samo na sredini kot pri vseh ostalih. Naročnika pozivamo naj to zahtevo po izgledu čepov umakne saj s tem samo omejuje konkurenčnost in preferira samo enega proizvajalca in je popolnoma v nasprotju z določili zakona o javnem naročanju.

**ODGOVOR 2 :**

Naročnik umika zahtevo.

**VPRAŠANJE 3:**

Naročnika prosimo za podaljšanje roka za oddajo ponudb.

**ODGOVOR 3 :**

Naročnik podaljšuje rok za oddajo ponudb na 18.6.2018 do 11:00 ure. Rok za vprašanja se podaljša na 14.6.2018 do 12:00 ure. Odgovori oz. pojasnila bodo objavljeni najkasneje dne 15.6.2018.

**VPRAŠANJE 4:**

Naročnik pod splošnimi zahtevami za zabojnike za odpadke zahteva, da mora biti debelina sten zabojnikov (sprednja/zadnja/stranski stranici) minimalno 5,5 mm. Sama zahteva je tehnično nerazumna in izključuje večino priznanih svetovnih in evropskih proizvajalcev. Prav tako zahteva sama po sebi ne pomeni nobene tehnične ali kakovostne prednosti.   
Tehnična lastnost je lahko min nosilnost zabojnika, odpornost, ne pa debelina stene. Namreč sama kakovost zabojnika ni odvisna samo od debeline sten, ampak predvsem od kakovosti materiala, vsebnosti recikliranega materiala, oblike, …   
Prav tako zahtevate dokazila o EN standardih in RAL certifikat, ki v bistvu izkazujejo in opredeljujejo samo kakovost zabojnikov za odpadke.   
Zato naj naročnik umakne zahtevo po min debelini sten, ki samo omejuje konkurenco in ni v skladu zakonom o javnih naročilih.

**ODGOVOR 4:**

Naročnik umika zahtevo.

**VPRAŠANJA 5:**

Vprašanja:

5.1 Točka 2. PREDMET JAVNEGA NAROČILA, Splošne zahteve za zabojnike za odpadke:   
  
Kakovost   
  
Zahteva ustreznega certifikata, znaka kakovosti na vsako vrsto zabojnika je splošna in utemeljena zahteva. Izdajatelj certifikata je odgovoren za redne kontrole, preizkušanje na ustreznih napravah in vodenje evidenc o tem.   
Evidence, seznam naprav za preizkušanje so interni dokumenti katere izdajatelj certifikata ni dolžan predložiti. Odgovornost spoštovanje pravil za izdajo certifikata je izključno od izdajatelja certifikata, odgovoren pa je akreditacijskem inštitutu Dakks. Vsi ti dokumenti se razkrivajo na sodišču, nikakor pa ne morejo biti predmet izključitve ponudnika.   
Ali bo to zahtevo naročnik umaknil iz dokumentacije?

5.2 Dvižni čepi za praznjenje zabojnikov s pomočjo dvižnih rok   
  
Vsi štirikolesni zabojniki imajo na bočnih straneh na zgornjem delu med stranskimi ročaji kompaktne asimetrične PE dvižne čepe po celotni dolžini.   
Dvižni čepi so določeni v normi EN 840. Ustreznost dimenzij in nosilnost se dokazuje s certifikati.   
Kaj ima naročnik v mislih pri zahtevi »po celotni dolžini« ? Obliko (design)?   
V kolikor je za naročnika pomembna oblika (design) je ta zahteva neopravičena, oziroma daje prednost samo enemu proizvajalcu, kar ni v skladu z evropsko zakonodajo.   
Ali bo to zahtevo naročnik umaknil iz dokumentacije?   
  
5.3 V točki 6.1.3. Navodila ponudniku glede nalaganja ponudbene dokumentacije v sistemu e-JN:   
  
Predračun - Obrazec »Priloga 2«   
  
Ponudnik v informacijskem sistemu e-JN v razdelek »Predračun« naloži izpolnjen obrazec »Priloga 2« (Ponudba – povzetek predračuna) v "pdf" formatu/zapisu/datoteki. Predračun se podpiše se z oddajo ponudbe-elektronski podpis). Predračun (povzetek) bo tudi na voljo oz. dostopen javnosti na javnem odpiranju ponudb.   
Razkrita bo samo skupna vrednost – Predračun (povzetek), Predračun s cenami na enoto pa ne.   
Ta zahteva naročnika je »čudna«. Zakaj ne želi razkriti ceno na enoto?   
  
5.4 Ostala ponudbena dokumentacija   
  
V primeru razhajanj med podatki v Povzetku predračuna – naloženim v razdelek »Predračun« in celotnim ponudbenim predračunom naloženim v razdelek »Drugi dokumenti«, kot veljavni štejejo podatki v celotnem ponudbenem predračunu, naloženim v razdelek »Drugi dokumenti«.   
  
V tej zahtevi naročnik celo navaja, da bo v primeru razhajanj v vrednosti na Predračunu in Predračunu (povzetek) veljala vrednost iz nerazkritega Predračuna?!   
Ali bo to zahtevo naročnik spremenil dokumentacijo in razkril Predračun s cenami na enoto?

**ODGOVORI 5:**

5.1

Naročnik umika zahtevo za predložitev evidenc in poročil o izvajanju kontrole ter seznam testnih naprav. K ponudbi pa je potrebno predložiti dokazilo, da je pogodbeni certifikacijski organ proizvajalca zabojnikov akreditiran s strani akreditacijskega inštituta Dakks oziroma ekvivalentnega akreditacijskega inštituta za podeljevanje certifikata za oznako kakovosti RAL 951/1 ali kateregakoli drugega enakovrednega certifikata.

5.2

Naročnik umika zahtevo.

5.3

Zakon o javnem naročanju določa, kaj mora biti prebrano (videno) na javnem odpiranju ponudb. Naročnik je v skladu ZJN-3 in v skladu z navodili Direktorata za javno naročanje (ki predpisujejo katere obrazce morajo ponudniki predložiti in kateri so vidni na javnem odpiranju ponudb) pripravil navodila v svoji razpisni dokumentaciji. Naročnik nima vpliva na pravila znotraj informacijskega sistema Elektronsko javno naročanje, zato naročnik teh navodil ne bo spreminjal.

5.4

Glede na pretekle izkušnje naročnika se ponudnikom lahko zgodi, da v obrazec povzetek predračuna (ponudbe) lahko napačno prepišejo skupno ponudbeno vrednost ali pa lahko pri samih izračunih naredijo računsko napako. Seveda si naročnik takšnih napak ne želi, skladno s 6. in 7. odstavkom 89. člena ZJN-3 pa ponudnikom omogoča odpravo očitne ali računske napake. Pri tem so vedno merodajne cene na enoto brez DDV (ki se ne spreminjajo pod nobenim pogojem) in ponudbeni predračun, saj predstavlja strukturo ponudbene cene.

Morebitne zlorabe naročnika so seveda nezakonite, hkrati pa jih informacijski sistem Elektronsko javno naročanje preprečuje, saj zagotavlja sledljivost predložene dokumentacije.

***Odgovori so objavljeni tudi na Portalu javnih naročil. Ponudniki naj pri pripravi ponudbe upoštevajo odgovore naročnika.***

Lepo pozdravljeni!

JAVNI HOLDING Ljubljana, d.o.o.

Sektor za javna naročila